„Луганска народна република“ следва да бъдат наложени ограничителни мерки.
 (9)
 Освен това Съветът счита, че дружества, които оказват материална или финансова подкрепа на правителството на Руската федерация или извличат ползи от него, и които оказват материална или финансова подкрепа за действия, подкопаващи или застрашаващи териториалната цялост, суверенитета и независимостта на Украйна, също следва да бъдат подложени на ограничителни мерки.
 (10)
 Ето защо 216 физически лица и 18 образувания следва да бъдат добавени към списъка на подлежащите на ограничителни мерки лица, образувания и органи, който се съдържа в приложение I към Регламент (ЕС) No 269/2014.
 (11)
 Поради това Регламент (ЕС) No 269/2014 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 269/2014 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 април 2022 година.
 За Съвета
 Председател
 J.-Y. LE DRIAN
 (1) ОВ L 78, 17.3.2014 г., стр. 6.
 (2) Решение (ОВППС) 2022/329 на Съвета от 25 февруари 2022 г. за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (OВ L 50, 25.2.2022 г., стр. 1).
 ПРИЛОЖЕНИЕ
 Следните лица и образувания се добавят в списъка на физическите и юридическите лица, образуванията и органите, съдържащ се в приложение I към Регламент (ЕС) No 269/2014:
 Лица
 Име
 Идентифицираща информация
 Основания
 Дата на вписване
 „894.
 Alexey Yevgenevich FILATOV
 (Алексей Евгеньевич ФИЛАТОВ)
 Дата на раждане: 12.2.1983 г.
 Длъжност: ръководител на Дирекцията за трансгранично сътрудничество на руската президентска администрация
 Гражданство: руско
 Пол: мъжки
 Алексей Филатов е ръководител на Дирекцията за трансгранично сътрудничество на руската президентска администрация. Той е високопоставен служител на Кремъл, отговарящ за координацията на агресивната политика на Кремъл, включително дейностите за злонамерено влияние, спрямо Украйна и окупираните Донецка и Луганска област.
 В качеството си на ръководител на Дирекцията за трансгранично сътрудничество на руската президентска администрация Филатов участва пряко в разработването и прилагането на следваната от Кремъл политика на отцепване на Донецка и Луганска област от Украйна.
 Поради това е отговорен за активно оказвана подкрепа или активно осъществяване на действия и политики, които подкопават или застрашават териториалната цялост, суверенитета и независимостта на Украйна.
 8.4.2022 г.
 895.
 Igor Venediktovich MASLOV
 (Игорь Венедиктович МАСЛОВ)
 Дата на раждане: 18.10.1960 г.
 Място на раждане: Санкт Петербург, Руска федерация
 Длъжност: Служител на руската президентска администрация към руската Служба за външно разузнаване (СВР)
 Гражданство: руско
 Пол: мъжки
 Игор Маслов е дългогодишен служител на руската президентска администрация с професионален опит в руската Служба за външно разузнаване (СВР), който носи отговорност за подривната политика и дейности на Кремъл спрямо т.нар. „близка чужбина“ на Русия (територии на бившия Съветски съюз). Известен е като съветник на президента Путин по въпросите, отнасящи се до Украйна, Молдова и Южна Осетия и е сочен за част от кръга лица, които съветват Путин относно Украйна.
 В качеството си на ръководител на Дирекцията